ત્રણ મિત્રો આરવ (શ્રેયસ તલપડે), રાજવીર (રાજીવ ખંડેલવાલ) અને નિખિલ (મુઝમ્મિલ ઇબ્રાહિમ)ને બૅચલર-લાઇફ પ્રત્યે ઘણો પ્રેમ છે. જોકે લગ્ન તો કોઈક સમયે કરવાનાં જ છે અને નિખિલ તેની લાંબા સમયની ગર્લફ્રેન્ડ સાથે લગ્ન કરવાનું નક્કી કરે છે. નિખિલના આ નિર્ણયથી સરપ્રાઇઝ થયેલા બન્ને મિત્રો ગોવામાં તેનાં લગ્ન માટે જાય છે. જોકે દુલ્હનની બેસ્ટ ફ્રેન્ડ સ્નેહા (મુગ્ધા ગોડસે) પ્રત્યે આરવ અને રાજવીર બન્ને આકર્ષિત થાય છે. સંજોગો પણ એવા રચાય છે કે તેમને જ્યારે જાણ થાય છે કે જે યુવતીને તે પ્રેમ કરે છે તેના જ પ્રેમમાં બીજો મિત્ર છે. આ લવ-ટ્રાયેન્ગલમાં તેઓ ફસાયેલા હોય છે ત્યારે જ તેમને જાણ થાય છે કે નિખિલનું કિડનૅપિંગ થાય છે.